English: I do think that this Bill does highlight everything that is wrong about the process of legislative consent and the constitutional settlement, as it stands. We are considering the LCM, as we've heard, on Bill that is still being amended. We've had four Government LCMs, including the third last Friday and the latest yesterday morning. Amendments have been accepted, and Members will support them, and these issues are sure to be withdrawn when it goes back to the Commons. And then those Members, as we've heard, will want to change their minds. So, although there is so much wrong with this Bill, one does feel that our hands are tied, because, of course, without consenting to this Bill, then Welsh Ministers wouldn't have the powers to directly support Welsh farmers through basic payments. So, what kind of choice does that give us? We have the option of either giving consent to legislation, which, in part, in my view, is damaging to the sector but at least protects our ability to provide grants, or to reject consent in the hope that we can defend the sector from some of the threats that I see in the Bill, but, through doing that, lose the ability to support the sector through payments. So, it's not much of a choice at all. And the greatest irony here - and nobody has said this so far - the truth is, whatever we decide, the UK Government, which is also operating, in this context, as the English Government, will do what they choose in any case. That's the truth of the matter. But in terms of some of the specifics, of course I welcome the sunset clause that we've heard mention of; it's something that we called for in order to ensure that there will be a Welsh agriculture Bill and that Ministers don't continue to use the additional powers forever and a day. I'm also pleased that arrangements are being put in place in order to ensure fairer sharing out of the red meat levy, and I'm pleased that the confusion over the possibility that AHDB would undertake matters that Hybu Cig Cymru and EIDCymru are already responsible for will be tidied up, and that that, of course, is reliant on the need for ministerial consent in Wales. But, essentially, that is one of the great weaknesses I see here, namely the failure of this Bill to put in place inter-governmental arrangements that are clear and robust, not only in terms of policy and ensuring that there is a robust framework in place that facilitates the internal market of the UK on the one hand, whilst allowing diversion of policy across the devolved administrations and Parliaments, but also the arrangements as to how financial resources are fairly distributed among the UK Governments - how we can ensure that every devolved administration complies with international obligations, as well as ensuring arrangements to resolve disputes. And I fear that the arrangements put in place, or the informal agreement, perhaps, between the UK Government and the Welsh Government is entirely inadequate. I don't see the Welsh Government as an equal partner, as it should be in those negotiations, because the UK Government, at the end of the day, will be able to do as it chooses, whatever we say. There is much that isn't included in the Bill, which I would like to have seen included; there is a great deal that I would like to change, which is in the Bill, but, of course, we don't have the opportunity to do that. And at the end of the day, the important thing is that we have the powers in order to ensure that the Welsh Parliament and the Welsh Government is in a position to provide direct support to the agricultural sector in Wales. But I have to say that I've never felt as downhearted in voting in favour of a motion in this Senedd in the past.
Welsh: Dwi yn meddwl bod y Bil yma'n amlygu popeth sy'n anghywir ynglŷn â'r broses o gydsynio deddfwriaethol a'r setliad cyfansoddiadol, fel y mae ar hyn o bryd. Rŷn ni'n ystyried yr LCM, fel rŷn ni wedi clywed, ar Fil sydd dal yn cael ei newid. Dŷn ni wedi cael pedwar LCM gan y Llywodraeth, gan gynnwys y trydydd dydd Gwener diwethaf a'r diweddaraf bore ddoe. Mae yna welliannau wedi cael eu derbyn, fel rŷn ni wedi clywed, y bydd Aelodau yn eu cefnogi, ac y bydd yn sicr o gael eu tynnu allan pan fydd y Bil yn mynd nôl i San Steffan. Ac felly mi fydd yr Aelodau hynny, yn amlwg, fel rŷn ni wedi clywed, am newid eu meddyliau. Felly, er bod cymaint yn anghywir yn y Bil yma, mae rhywun yn teimlo bod ein dwylo ni wedi'u clymu, oherwydd, wrth gwrs, heb gydsynio i'r Bil yma ddigwydd, fydd gan Weinidogion Cymru ddim y pwerau i gefnogi'n uniongyrchol ffermwyr Cymru drwy gymorthdaliadau. Felly, pa fath o ddewis yw hwnna? Naill ai mae gennym ni'r dewis o gydsynio i ddeddfwriaeth sydd, yn fy marn i, â rhannau ohoni yn gwneud niwed i'r sector ond o leiaf yn amddiffyn ein hawl ni i roi cymorthdaliadau, neu, wrth gwrs, i wrthod cydsyniad yn y gobaith y gallwn ni amddiffyn y sector rhag rhai o'r bygythiadau dwi'n eu gweld yn y Bil, ond, drwy wneud hynny, golli'r hawl i gefnogi'r sector drwy gymorthdaliadau. Felly, dyw e'n fawr o ddewis, mewn gwirionedd. A'r eironi pennaf yn hyn, wrth gwrs, yw - a does neb wedi ei ddweud e eto, dwi ddim yn meddwl - y gwir yw, beth bynnag wnawn ni benderfynu, mi fydd Llywodraeth y Deyrnas Unedig, sydd hefyd yn gweithredu, yn y cyd-destun yma, fel Llywodraeth Lloegr, wrth gwrs, yn gwneud beth fynnon nhw beth bynnag. Dyna'r gwir amdani. Ond o ran rhai o'r manylion penodol, dwi wrth gwrs yn croesawu'r cymal machlud rŷn ni wedi clywed amdano fe; mae'n rhywbeth dŷn ni wedi galw amdano fe er mwyn sicrhau y bydd yna Fil amaeth i Gymru a bod y Gweinidogion ddim jest yn parhau i ddefnyddio'r pwerau ychwanegol maen nhw wedi eu cael am byth, o bosib. Dwi'n falch hefyd fod trefniadau'n cael eu rhoi yn eu lle er mwyn sicrhau rhannu tecach ar y levy cig coch, a dwi'n falch hefyd fod y dryswch o'r posibilrwydd y byddai AHDB yn ymwneud â materion y mae Hybu Cig Cymru ac EIDCymru eisoes yn gyfrifol amdanyn nhw yn cael ei dacluso, a bod hynny'n ddibynnol, wrth gwrs, ar yr angen am ganiatâd Gweinidogion Cymru. Ond yn ei hanfod, dyna un o'r gwendidau mawr dwi'n gweld fan hyn, sef, wrth gwrs, methiant y Bil yma i roi yn eu lle drefniadau rhynglywodraethol clir a chadarn, nid dim ond o ran polisi a sicrhau bod yna fframwaith cyhyrog yn ei le sy'n hwyluso marchnad fewnol y Deyrnas Unedig ar un llaw, tra, wrth gwrs, yn caniatáu dargyfeirio polisi ar draws y Seneddau datganoledig, ond hefyd y trefniadau ynglŷn â sut mae adnoddau ariannol yn cael eu rhannu yn deg ymhlith Llywodraethau'r Deyrnas Unedig - sut y gallwn ni sicrhau bod pob gweinyddiaeth ddatganoledig yn cydymffurfio â rhwymedigaethau rhyngwladol, yn ogystal, wrth gwrs, â sicrhau trefniadau i ddatrys anghydfod. A dwi'n ofni bod y trefniant sydd wedi cael ei roi yn ei le, neu'r cytundeb anffurfiol yma, efallai, rhwng Llywodraeth y Deyrnas Unedig a Llywodraeth Cymru yn gwbl annigonol. Dwi ddim yn gweld Llywodraeth Cymru yn bartner cydradd fel y dylai fod yn y trafodaethau hynny, oherwydd mi fydd Llywodraeth y Deyrnas Unedig, ar ddiwedd y dydd, yn medru gwneud fel y mynnan nhw, beth bynnag y byddwn ni yn ei ddweud. Mae yna lawer sydd ddim yn y Bil y byddwn i'n hoffi ei weld yn y Bil; mae yna lawer sydd yn y Bil y byddwn i'n awyddus i'w newid, ond, wrth gwrs, dŷn ni ddim yn cael y cyfle i wneud hynny. Ac ar ddiwedd y dydd, y peth pwysig yw ein bod ni'n cael y grymoedd er mwyn sicrhau bod Senedd Cymru a Llywodraeth Cymru mewn sefyllfa i barhau i gefnogi yn uniongyrchol y sector amaeth yng Nghymru. Ond mae'n rhaid i fi ddweud, dwi erioed wedi teimlo mor ddigalon yn pleidleisio o blaid cynnig yn y Senedd yma o'r blaen.